by admin
हिंदी सिनेमन में किशोर कुमार अइसन अभिनेता रहलें जे गायक, निर्माता, निर्देशक, गीतकार, आ इहाँ ले कि संगीतकारो रहलें. अब एही राह पर चल दिहले बाड़न लेखक निर्देशक डा. संजय श्रीवास्तव. अपना फिल्म ‘मोर्चाबंदी’ के निर्माता, निर्देशक, गीतकार, संगीतकार आ लेखक सभे खुद डा. संजय श्रीवास्तव बाड़ें. जबरदस्त एक्शन, कॉमेडी अउर रोमांच से भरल एह फिल्म से संजय श्रीवास्तव बहुते उत्साह में बाड़ें.
संजय के कहना बा कि किशोर कुमार उनुकर प्रेरणा स्रोत हउवें आ उनुके से प्रेरित होके एतना सब कुछ कइलन संजय श्रीवास्तव. एह फिल्म के एगो चुनौतीवाला किरदार में संजय श्रीवास्तव नजर जरूर अइहें बाकिर मुख्य कलाकार राजीव दिनकर आ मनोज टाईगर बाड़ें. साथ में श्री कनकनी, प्रीती आ रंजीव वर्मा बाड़ें. एकर शूटिंग सुल्तानपुर में कइल गइल. रौनक क्रियेशन आ सिल्वर स्क्रीन क्रियेशन के बैनर तले बनत एह फिल्म के निर्माता हई गीता श्रीवास्तव.
एह फिल्म ‘मोर्चाबन्दी’ में राजीव दिनकर कमाल के स्टंट कइले बाड़ें.
(शशिकांत सिंह रंजन सिन्हा के रपट)
Categories: इण्डस्ट्री न्यूज, फिल्मकार |
No Comments »
by admin
सिनेमा भोजुपरी के सलीम जावेद हउवें लेखक मनोज पांडे. ई कहना बा ‘कालिया’ फिल्म के निर्माता आ अभिनेता हैदर काजमी के. मनोज पांडे अबही ले ‘मर्द तांगेवाला’, ‘कालिया’, ‘दिवानगी’, ‘बेनाम बादशाह’, ‘लाल दुपट्टे वाली’, अउर ‘घमासान’ वगैरह भोजपुरी फिलिमन के पटकथा आ संवाद लिख चुकल बाड़ें. उत्तर प्रदेश के वाराणसी से सटले चंदौली जनपद के चहनिया निवासी मनोज पांडे के पढ़ाई मध्य प्रदेश में भइल. ‘कालिया’ के संवाद लेखक मनोज पांडे के कहना बा कि ई फिलिम उनुका ला बहुते सगुनिया साबित भइल आ एकरा बाद उनुका के छह गो फिलिम ला साइन कइल जा चुकल बा.
हैदर काजमी का नजर में मनोज पांडे के सबले बड़ खासियत ह समय पालान आ ईमानदारी. कहलन कि पहिले हम हर संवाद लेखक के स्कूली बचवन लेखा बइठा के संवाद रिपेयर करवावत रहलीं जइसे टीचर करेलें. एह से मन अँउजिया जात रहे. अब मनोज पांडे के रूप में उनका सिनेमा भोजपुरी के का सलीम जावेद मिल गइल बाड़ें. मनोज पांडे के लिखल ‘कालिया’ के संवाद में निर्देशक शिवराम यादव आ हैदर काजमी एकहु शब्द ना हिला पवलें.
(शशिकांत सिंह रंजन सिन्हा के रपट)
Categories: इण्डस्ट्री न्यूज, फिल्मकार |
No Comments »
by admin
आम्रपाली फिल्म प्रोडक्शन के बैनर तले बने जात भोजपुरी फिल्म ‘मुखिया जी के बेटा से प्यार हो गइल’ के भव्य मुहूर्त पिछला दिने मुजफ्फरपुर (बिहार) के विजय लक्ष्मी पैलेस में करावल गइल. सुरंजन आर्ट इन्टरनेशल के प्रस्तुति एह फिल्म के निर्माता आर.एन. राय आ निर्देशक कुमार विकल हउवें. लेखक-निर्देशक आ प्रख़्यात पत्रकार रहल कुमार विकल ‘रखीहऽ लाज अंचरवा के’ जइसन सफल बहुचर्चित फिल्म, कुछेक सीरियल आ अनेके भोजुपरी-हरियाणवी एलबम दे चुकल बाड़ें. एह फिल्म के पटकथा आ संवादो कुमार विकल के लिखल बा जबकि कहानी लिखल ह रामजनम ‘अकेला’ के.
कलाकारन में प्रदीप उजाला, श्रीकनकनी, कलिका, डा. रणवीर, सतीश साहनी, कामिनी, अमन मधुवनिया, पप्पू, अभिमन्यु, अर्चना सिंह, पूजा राय, रवि रंगम, के.के. गोस्वामी, नारायन कबीर, रामजनम ‘अकेला’, सचिन कुमार वगैरह के नाम बा.
मुहुर्त का मौका पर मुख्य अतिथि रहलें राज्यसभा सांसद अनिल साहनी, आ मौजूद रहलें शौर्य चक्र विजेता सुखदेव प्रसाद साहनी, काहे बँसुरिया बजवलऽ के निर्माता प्रदेश कुमार सर्राफ, संगीतकार अशोक घायल, कलाकार के.के. गोस्वामी वगैरह.
फिल्म का बारे में बतावत कुमार विकल के कहना रहल कि आजु का समाज में कुछ मुखिया भठियारा हो गइल बाड़ें. एह फिल्म का जरिए ओह लोग के सुधारे के कोशिश कइल जात बा. लेखक-निर्देशक कुमार विकल के फिल्म ‘तोहरे से बिआह करब’ आ ‘काहे बांसुरिया बइवलऽ’ बनके तइयार बा आ ‘शिव गुरु महिमा’ बिहार में रिलीज होखे वाली बा. शिव गुरु महिमा ओही पावन भूमि तुर्की (कुढ़नी, मुजफ्फरपुर) में बनावल गइल बा जहवाँ शिवचर्चा के प्रवर्तक भाई हरेन्द्रानंद जी के दिव्य ज्ञान मिलल रहुवे.
(समरजीत के रपट)
Categories: इण्डस्ट्री न्यूज, फिल्मकार |
No Comments »
by admin
दावा से कहल जा सकेला कि रियल रंगबाज हैदर काजमी के फिल्म ‘बिगुल’ के बारे में निर्देशक रविकांत के एह दावा में बहुते दम बा कि ‘बिगुल’ जइसन फिलिम आजु ले नइखे बनल. एह फिलिम के एगि झलक लउकल त लाग गइल कि वाकई ‘बिगुल’ मौजूदा भोजपुरी फिलिमन पर बीस पड़े वाला बा. आ अगर रउरा सोचीलें कि भोजपुरी फिलिम विश्वस्तर के ना बने त तनी इंतजार कर लीं हैदर काजमी, अक्षरा सिंह आ जितेंद्र यादव के मुख्य भूमिका वाली फिल्म ‘बिगुल’ आपके धारणा बदल दी.
नमन फिल्म्स के ‘बिगुल’ अबहीं एडिटिंग के दौर से गुजरत बिया. एकर निर्देशक रविकांत के त इहाँ ले दावा बा कि उनुका फिलिम में दुनिया के कवनो भाषा के कवनो फिलिम के एकहू फ्रेम के नकल ना मिल पाई. एह फिल्म के कहानी आ पटकथा खुद निर्देशक रविकांत के लिखल बा आ संवाद मनोज पांडे संगे मिल के रविकांत के. गीत रविकांत आ एस. कुमार के लिखल हवे, जबकि संगीत हवे नजाकत सुजाद के, फोटोग्राफी रूपांग आचार्य के, प्रोडक्शन डिजायन संजय यादव के, एडीटर हवें गोपाल राधानी, नृत्य निर्देशक अशोक मयंक आ मारधाड़ निर्देशक हीरा यादव.
फिल्म में हैदर काजमी, अक्षरा सिंह, जितेन्द्र यादव के अलावा श्रेया शर्मा, मनीष खन्ना, संजय कुलकर्णी, कृष्णा गोपाल, सुप्रिया गोपाल अउर संगीता रमन के मुख्य भूमिका बा.
(शशिकांत सिंह रंजन सिन्हा के रपट)
Categories: फिल्म, फिल्मकार |
No Comments »
ces_Latn bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva awa_Deva mai_Deva eng_Latn ces_Latn bho_Deva bho_Deva bho_Deva bho_Deva mai_Deva eng_Latn